recursal/SuperWikiNEXT-32B huggingface dataset:
**ড.পবিত্র সরকার** (জন্ম: ২৮শে মার্চ, ১৯৩৭) একজন  ভারতীয় বাঙালি ভাষাতাত্ত্বিক পণ্ডিত, সাহিত্যিক, নাট্যসমালোচক, শিক্ষাবিদ ও গবেষক। বিভিন্ন বিষয়ে মননশীল প্রবন্ধ রচনার খ্যাতিমান ব্যক্তিত্ব। শিশুসাহিত্যিক, রবীন্দ্র সংগীত শিল্পী ও নাট্যব্যক্তিত্ব হিসাবেও সুপরিচিত তিনি গদ্য রচনার জন্য ২০০০ খ্রিস্টাব্দে পশ্চিমবঙ্গ বাংলা আকাদেমি প্রদত্ত বিদ্যাসাগর পুরস্কার, জাতীয় সংহতির জন্য *ইন্দিরা গান্ধী অ্যাওয়ার্ড ফর ন্যাশনাল ইন্টিগ্রেশন* লাভ করেন। এছাড়াও ২০১৯ খ্রিস্টাব্দে জাপানের তৃতীয় সর্বোচ্চ নাগরিক সম্মান 'দ্য অর্ডার অফ দ্য রাইজিং সান', 'গোল্ড অ্যান্ড সিলভার রেজ' শিরোপায় সম্মানিত হন।

জন্ম ও শিক্ষাজীবন
-----------------

অধ্যপক ড. পবিত্র সরকারের জন্ম ১৯৩৭ খ্রিস্টাব্দের ২৮ মার্চ  ব্রিটিশ ভারতের অধুনা  বাংলাদেশের তৎকালীন ঢাকা জেলার ধামরাই গ্রামে। স্বাধীনতা লাভ ও দেশভাগের পর ১৯৪৭ খ্রিস্টাব্দে ছিন্নমূল হয়ে কলকাতায় আসেন। উচ্চ শিক্ষা কলকাতা শহরেই। তিনি কলকাতা বিশ্ববিদ্যালয়ের অন্যতম মেধাবী ও সেরা শিক্ষার্থী ছিলেন। তিনি  স্নাতক ও  স্নাতকোত্তর উভয় পরীক্ষায় সর্বোচ্চ স্থান অর্জন করেন। স্নাতকোত্তর ডিগ্রি লাভের পর কিছুদিন তিনি কলকাতার  বঙ্গবাসী কলেজে শিক্ষকতা করেন। পরে ১৯৬৩ খ্রিস্টাব্দ হতে ১৯৬৯ খ্রিস্টাব্দ পর্যন্ত তিনি  যাদবপুর বিশ্ববিদ্যালয়ে প্রভাষক পদে অধ্যাপনা করেন। ১৯৬৯ খ্রিস্টাব্দে বিশ্ববিদ্যালয়ের ফুলব্রাইট স্কলারশিপ নিয়ে  মার্কিন যুক্তরাষ্ট্রে যান। শিকাগো বিশ্ববিদ্যালয়ের স্নাতকোত্তর ডিগ্রি লাভের পর  ভাষাবিজ্ঞানের উপর গবেষণা করে পিএইচডি ডিগ্রি অর্জন করেন। শেষের দুবছর ১৯৭৫ খ্রিস্টাব্দ পর্যন্ত তিনি মিনেসোটা বিশ্ববিদ্যালয়ে অধ্যাপনা করেন।

কর্মজীবন
--------

দেশে ফিরে পুনরায় যাদবপুর বিশ্ববিদ্যালয়ে যোগ দেন। পদোন্নতির পর তিনি ১৯৯০ খ্রিস্টাব্দ হতে টানা সাত বৎসর  রবীন্দ্রভারতী বিশ্ববিদ্যালয়ের উপাচার্য পদে ছিলেন। পরবর্তীতে তিনি ওয়েস্ট বেঙ্গল স্টেট কাউন্সিল অফ হায়ার এডুকেশন তথা পশ্চিমবঙ্গ উচ্চ শিক্ষা সংসদের সহ-সভাপতি হন। ২০০৩ খ্রিস্টাব্দে অবসর গ্রহণ করেন। অধ্যাপক সরকার বাংলা ও ইংরেজিতে শতাধিক গ্রন্থ রচনা করেছেন। তিনি দেশের বিভিন্ন সাহিত্য ও সংস্কৃতির প্রতিষ্ঠানের সঙ্গে ঘনিষ্ঠভাবে যুক্ত আছেন।

তথ্যসূত্র
---------

1. ↑  শিশির কুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১২৩। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. ↑  "পবিত্র সরকারকে তৃতীয় সর্বোচ্চ নাগরিক সম্মান জাপানের"। সংগ্রহের তারিখ ২০২৩-০৪-০৪।
3. ↑  "পবিত্র সরকার"। সংগ্রহের তারিখ ২০২৩-০৪-০৫।
4. ↑  "From the desk of the President-About Dr Pabitra Sarkar"। সংগ্রহের তারিখ ২০২৩-০৩-৩১।
**জুনদ আল আকসা** বা **লিওয়া আল আকসা** হল একটি সুন্নি জিহাদি সংগঠন, যা সিরীয় গৃহযুদ্ধের সময় সিরিয়ায় সক্রিয় ছিল। এটি পূর্বে **সারায়াত আল কুদস** নামে পরিচিত ছিল এবং এটি আল-নুসরা ফ্রন্টের একটি সাবইউনিট হিসেবে আবু আবদুল আজিজ আল-কাতারি কর্তৃক প্রতিষ্ঠিত হয়। তবে পরে গোষ্ঠীটি স্বাধীন হয়ে ওঠে। কারণ আন নুসরা তখন খুব দ্রুত বেড়ে উঠছিল এবং ইসলামিক স্টেট অফ ইরাক অ্যান্ড দ্য লেভান্টের সাথে লড়াইয়ে লিপ্ত ছিল। ২০১৬ সালের ২০ সেপ্টেম্বর মার্কিন পররাষ্ট্র দপ্তর জুনদ আল আকসাকে জঙ্গি সংগঠন হিসাবে মনোনীত করে।

২০১৬ সালের অক্টোবরে গ্রুপটি পুনরায় আন নুসরা ফ্রন্টে যোগ দেয় এবং তখন এটির নাম জাবহাতু ফাতাহ আল-শাম (JFS) রাখা হয়। ২০১৭ সালের ২৩ জানুয়ারি JFS ঘোষণা করে যে, জুনদ আল আকসা এখন থেকে জাবহাতু ফাতাহ আল শামের অংশ নয়।   ২০১৭ সালের ফেব্রুয়ারির মাসে জুনদ আল আকসার কিছু ইউনিট নবগঠিত তাহরির আল শামে যোগ দেয়। ফলে অন্যরা এটি প্রত্যাখ্যান করে *লিওয়া আল আকসা* নামে একটি নতুন গ্রুপ গঠন করে এবং অন্যান্য বিদ্রোহীদের কাছ থেকে উত্তর হামা এবং দক্ষিণ ইদলিবের অনেক শহর দখল করে।

এই হামলার পর তাহরির আল-শাম লিওয়া আল আকসার বিরুদ্ধে একটি সামরিক অভিযান শুরু করে এবং তাদের এ কথা বলে অভিযুক্ত করে যে, তারা আইএসের সহযোগী।  তাহরির আল শামের সাথে তীব্র সংঘর্ষের পর পরাজিত হয়ে ২০১৭ সালের ফেব্রুয়ারি মাসে প্রায় ২,১০০ জন লিওয়া আল আকসার সদস্য ইদলিব প্রদেশ ছেড় রাক্কা প্রদেশে আইএসে যোগদান করে।

তথ্যসূত্র
---------

1. 1 2  "Search for the dead begins in Idlib after Islamic State-linked brigade leaves for Raqqa"। Syria Direct। ২২ ফেব্রুয়ারি ২০১৭। সংগ্রহের তারিখ ১১ মার্চ ২০১৭।
2. ↑  FNA (১৫ ফেব্রুয়ারি ২০১৭)। "Jund al-Aqsa executes hundred members of rival groups in Idlib"। ABNA24। সংগ্রহের তারিখ ১১ মার্চ ২০১৭।
3. ↑  "State Department Terrorist Designation of Jund al-Aqsa"। *U.S. Department of State*। ২০ সেপ্টেম্বর ২০১৬। সংগ্রহের তারিখ ২০ সেপ্টেম্বর ২০১৬।
4. ↑  "Nawar Oliver on Twitter"। Twitter।
5. ↑  Al-Tamimi, Aymenn Jawad (২৩ জানুয়ারি ২০১৭)। "Jabhat Fatah al-Sham removes Jund al-Aqsa from its ranks"। *Jihad Intel*। সংগ্রহের তারিখ ১ ডিসেম্বর ২০২০।
6. ↑  "ريفي حماة وإدلب ساحة مواجهة بين لواء الأقصى وهيئة تحرير الشام - وكالة خطوة الإخبارية"। Step Agency। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৭।
**ভিকি শিরান** (হিব্রু ভাষায়: ויקי שירן‎; ২৮শে ফেব্রুয়ারি, ১৯৪৭ - ১৫ই মার্চ, ২০০৪) ছিলেন একজন ইসরায়েলি অপরাধবিজ্ঞানী, সমাজবিজ্ঞানী, কবি, চলচ্চিত্র পরিচালক, মিডিয়া ব্যক্তিত্ব ও কর্মী। তিনি ইসরায়েলে মিজরাহি ইহুদি চেতনা প্রচারকারী আন্দোলনের নেত্রী ছিলেন। তিনি ছিলেন সমান অধিকারের একজন প্রবক্তা এবং মিজরাহিম (আরব বা মুসলিম দেশ থেকে আসা ইহুদি) এর অগ্রযাত্রার লড়াইয়ে মূল ভূমিকা পালন করেছিলেন। তিনি দ্য মিজরাহি ডেমোক্রেটিক কোয়ালিশন এবং নারীবাদী গোষ্ঠী আচোটির প্রতিষ্ঠাতাদের মধ্যে ছিলেন এবং মিজরাহি নারীবাদী আন্দোলনের অন্যতম প্রতিষ্ঠাতা মা হিসাবে বিবেচিত হন।

জীবনের প্রথমার্ধ
----------------

ভিক্টোরিন "ভিকি" বেন নাতানের জন্ম কায়রোতে, তার পিতা-মাতা হলেন সালভো ও ফরচুনা বেন নাতান। সালভো, মূলত আলেকজান্দ্রিয়ার থেকে ছিলেন, তার একটি অ্যাকাউন্টিং ডিগ্রী ছিল, কিন্তু একটি টেক্সটাইল কারখানায় শ্রমিক হিসাবে কাজ করেছিল। তার বোন ওডেট (১৯৪৪) ও ভারজানে (জন্ম ১৯৫০) সহ পরিবার ১৯৫১ সালে ইসরায়েলে চলে আসে, যখন সে ৪ বছর বয়সের ছিল। তার ভাই উজি ১৯৫৬ সালে জন্মগ্রহণ করেন। তিনি তার শৈশব তেল আবিবের হাটিকভা (হিব্রুতে আশা) বস্তিতে কাটিয়েছিলেন। তার বাবা ১৯৬০ সালে মন্দায় চাকরি হারান এবং ১৩ বছর বয়সে তাকে বিদ্যালয় ছাড়তে বাধ্য করা হয় এবং তাকে তার পরিবারকে সহায়তা করতে কাজে যেতে হয়। তিনি ১৭ বছর বয়সে নৈশবিদ্যালয় থেকে ম্যাট্রিক পরীক্ষা শেষ করেন।

তিনি ১৯৭৪ সালে মরক্কোর মেকনেসের একজন চলচ্চিত্র নির্মাতা হাইম শিরাণকে (শাকিরন) বিবাহ করেন। তাদের দুটি মেয়ে রয়েছে।

শিক্ষা
------

ভিকি সাহিত্য, ইতিহাস ও ক্রিমিনোলজিতে বিএ এবং তেল আবিব বিশ্ববিদ্যালয় থেকে ক্রিমিনোলজিতে এমএ ডিগ্রি অর্জন করেন।

তিনি ১৯৯১ সালে নিউ ইয়র্ক বিশ্ববিদ্যালয়ের জন জে কলেজ অব ক্রিমিনাল জাস্টিসে আরেকটি মাস্টার্স ডিগ্রি এবং পিএইচডি সম্পন্ন করেন। তার ডক্টরাল গবেষণার শিরোনাম ছিল "পলিটিকাল করাপশন – দ্য পাওয়ার অফ দ্য গেম: দ্য কেস অব ইসরায়েল"। কাজটি ছিল সংরক্ষণাগার, আইনী ও গণমাধ্যম গবেষণার উপর ভিত্তি করে, ইসরায়েলের রাজনীতিতে দুর্নীতি এবং মিজরাহি রাজনীতিকদের বিরুদ্ধে বৈষম্য মোকাবেলা করা। তিনি ১৯৪৮ সাল থেকে ১৯৮৮ সালের মধ্যে ইসরায়েলে রাজনৈতিক দুর্নীতি ও হোয়াইট কলার অপরাধের বিশিষ্ট ঘটনা বিশ্লেষণ করেছেন। তিনি বিশ্লেষণ অনুসারে রাজনৈতিক ও আইনী ব্যবস্থাগুলি মিজরাহি এবং ছোট দলগুলোর আরব রাজনীতিবিদদের কঠোর শাস্তি দেয়, অন্যদিকে সংযম দেখায়, অথবা এমনকি শাসক আধিপত্যের কাছাকাছি থাকা রাজনীতিবিদদের কর্মকেও উপেক্ষা করে।

তথ্যসূত্র
---------

1. ↑  Dahan-Kalev, Henriette (মার্চ ১, ২০০৯)। "Vicki Shiran"। *Jewish Women: A Comprehensive Historical Encyclopedia. Jewish Women's Archive.*। সংগ্রহের তারিখ ফেব্রুয়ারি ১৩, ২০১৯।
2. ↑  "ויקי שירן והמקורות של "שכונת חיים""। *מתוך כתבה ב"עיתון תל אביב" (מקומון של ידיעות תקשורת)* (হিব্রু ভাষায়)। সেপ্টেম্বর ২০০৬। মে ১৩, ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৩, ২০১৯।
**স্টিভেন জন রোডস** ( জন্ম ১৯৬৪ সালের ১৭ জুন, ব্রাডফোর্ড, ইয়র্কশায়ার ইংল্যান্ড) সাবেক ইংলিশ ক্রিকেটার ও কোচ। তিনি ইংল্যান্ড জাতীয় দলের একজন সেরা উইকেটরক্ষক হিসেবে অধিক পরিচিত ছিলেন, একই সাথে কার্যকরী ছয় কিংবা সাত নম্বরে ব্যাটসম্যান ছিলেন। খেলোয়াড়ি জীবনে প্রথম শ্রেণির ক্রিকেট ১২ টি সেঞ্চুরি হাঁকিয়েছেন তিনি।

তার পিতা উইলিয়াম রোডসও (জন্ম ১৯৩৬) ছিলেন একজন ক্রিকেটার ছিলেন, ৬০-এর দশকের শুরুর দিকে নটিংহামশায়ার কাউন্টি ক্রিকেট ক্লাবের হয়ে ৩০টিও বেশি ম্যাচ খেলেছিলেন তিনি।

ঘরোয়া ক্যারিয়ার
-----------------

আন্তর্জাতিক ক্যারিয়ার
----------------------

রোডস ১৯৮৮-৮৯ মৌসুমে ভারত সফরের জন্য নির্বাচিত হয়েছিলেন, কিন্তু রাজনৈতিক কারণে সেটি বাতিল হয়ে যাওয়ার তিনি সেই সুযোগটি হারান। ১৯৯৪ সালে ইংল্যান্ড জাতীয় ক্রিকেট দলের টেস্ট ক্রিকেট তারে অভিষেক ঘটে।

সেই সময় নির্বাচকদের নতুন চেয়ারম্যান রে ইলিংওয়ার্থ ঘোষণা দিয়েছিলেন যে, তিনি এমন একজন অলরাউন্ডার চাইছেন যিনি উইকেট কিপিংয়ের পাশাপাশি ৬ বা ৭ নম্বরে ব্যাটিংও করতে পারেন। যখন ইলিংওয়ার্থ এর কথাগুলো বলছিনে তখন ১৯৯৪ সালে রোডস গ্লোভস হাতে হাতে সোনালী সময় পার করছিলেন। যদিও তিনি পর্যাপ্ত রান করতে পারছিলেন না, বিশেষ করে মৌসুমের শেষের দিকে দক্ষিণ আফ্রিকার শক্তিশালী বোলিং আক্রমনের বিরুদ্ধে।

১৯৯৪-৯৫ এ অস্ট্রেলিয়া সফরের জন্য তিনি মনোনিত হোন। গ্লাভস এবং বিশেষ করে ব্যাট হাতে তার জন্য বাজে একটি সফর ছিল। বারংবার তিনি অস্ট্রেলিয়ান স্পিনার ক্রেইগ ম্যাকডারমট কাছে পরাস্ত হয়েছিলেন। এতদিন অপেক্ষা করে টেস্ট অভিষেক হওয়ার (তিনি ১৯৮৯ সালে একদিনের আন্তর্জাতিক খেলেন) পরেও ১৯৯৫ সালে অ্যালেক স্টুয়ার্টের জন্য তাকে বাদ দেওয়া হয়েছিল এবং এর পরে আর তিনি ইংল্যান্ডের হয়ে খেলতে পারেননি। তা সত্ত্বেও রোডসকে ১৯৯৪ সালে উইজডেন বর্ষসেরা ক্রিকেটার ক্রিকেটাররূপে ভূষিত হন।

তথ্যসূত্র
---------

1. ↑  Warner, David (২০১১)। *The Yorkshire County Cricket Club: 2011 Yearbook* (113th সংস্করণ)। Ilkley, Yorkshire: Great Northern Books। পৃষ্ঠা 363। আইএসবিএন 978-1-905080-85-4।

বহিঃসংযোগ
---------

* ইএসপিএনক্রিকইনফোতে স্টিভ রোডস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে স্টিভ রোডস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
৫ জুন ২০১৭ তারিখে অস্ট্রেলিয়ার মেলবোর্নের উপশহর ব্রাইটনে ইয়াকুব খায়ের এক ভবনে একজন ব্যক্তিকে জিম্মি করে। এই ঘটনায় জিম্মিসহ দুজন মারা যায়।

হামলা
-----

৫ জুন ২০১৭ সোমবার মেলবোর্ন উপকণ্ঠে ব্রাইটন এলাকায় বিস্ফোরণের খবর পেয়ে পুলিশ ঘটনাস্থলে গিয়ে একটি সার্ভিস অ্যাপার্টমেন্টের হলরুমে একটি মৃতদেহ দেখতে পায়। ভবনের ভেতর ইয়াকুব খায়ের এক নারীকে বন্দি করেছিল। শুরুতে আলোচনার পর পুলিশ সেখানে অভিযান চালায় এবং হামলাকারীকে গুলি করে হত্যা করে। বন্দি নারীকে অক্ষত অবস্থায় উদ্ধার করা সম্ভব হয়।

হামলাকারী
---------

নিহত হামলাকারীর নাম ইয়াকুব খায়ের (২৯)। সোমালিয়া বংশোদ্ভূত অস্ট্রেলিয়ার নাগরিক খায়েরের অপরাধের ইতিহাস অনেক । খায়েরকে ২০০৯ সালে সিডনি সেনাঘাঁটিতে হামলার পরিকল্পনায় জড়িত সন্দেহে গ্রেপ্তার করা হয়েছিল বলে মঙ্গলবার নিশ্চিত করে পুলিশ। অতি সম্প্রতি সে প্যারোলে মুক্তি পায়।

প্রতিক্রিয়া
------------

প্রধানমন্ত্রী ম্যালকম টার্নবুল বলেন, "পরিচিত একজন অপরাধীই এই সন্ত্রাসী হামলা চালিয়েছে। ‍যিনি অতি সম্প্রতি প্যারোলে মুক্তি পেয়েছেন। এটা খুবই জঘন্য এবং কাপুরুষচিত অপরাধ।"

আইএস মেলবোর্ন হামলার দায় স্বীকার করেছে। আইএস'র হামলার দায় স্বীকার নিয়ে এখনও তদন্ত চলছে বলে জানান ভিক্টোরিয়া স্টেট পুলিশ কমিশনার গ্রাহাম অ্যাশটন। তিনি বলেন, "আমরা তাদের দায় স্বীকার নিয়ে সচেতন আছি। কিন্তু যেখানেই যা কিছু ঘটুক, তাদের মধ্যে সবসময় লাফিয়ে পড়ে দায় স্বীকারের প্রবণতা রয়েছে। আমরা সব দিক মাথায় রেখেই কাজ করছি।"

তথ্যসূত্র
---------

1. 1 2  "মেলবোর্নের জিম্মি ঘটনা 'সন্ত্রাসী হামলা': পুলিশ"। সংগ্রহের তারিখ ৬ জুন ২০১৭।
2. 1 2  "মেলবোর্নে জিম্মি ঘটনা 'সন্ত্রাসী হামলা'"। ১০ জুন ২০১৭ তারিখে মূল থেকে আর্কাইভ করা। সংগ্রহের তারিখ ৬ জুন ২০১৭।
তাইওয়ানে নারীবাদী এবং নারী অধিকার আন্দোলনের একটি জটিল ইতিহাস রয়েছে যেখানে প্রগতিশীলতার সময়কাল রয়েছে। সেই সময় নারীবাদ এবং শক্তিশালী মহিলা আইকনগুলি বিকশিত হয়েছিল। এছাড়াও আছে কঠোর কর্তৃত্ববাদের সময়কাল যে সময় সমতা এবং ব্যক্তিগত অধিকারকে অবমূল্যায়ন করা হয়েছিল। ভিভিন্ন প্রজন্মের নারীবাদীদের কাজগুলির ফলে, তাইওয়ান বর্তমানে এশিয়ার সবচেয়ে লিঙ্গ-সমতাযুক্ত দেশগুলির মধ্যে একটি, লিঙ্গ সমতার আন্তর্জাতিক সূচকে তার পূর্ব এশীয় প্রতিবেশীদের তুলনায় ধারাবাহিকভাবে উচ্চতর অবস্থান করছে (২০১৯ সালে লিঙ্গ বৈষম্য সূচক অনুসারে বিশ্বব্যাপী ষষ্ঠ এবং ২০২০ সালে লিঙ্গ ব্যবধান সূচক অনুসারে বিশ্বব্যাপী ২৯ তম)।

জাপানি ঔপনিবেশিক সময়কাল (১৯১০ থেকে ১৯৪৫)
-----------------------------------------

জাপানি ঔপনিবেশিক শাসনের শুরুতে তাইওয়ান সরকার কিছু উপায়ে তাইওয়ান সমাজের চেয়ে বেশি প্রগতিশীল ছিল। জাপানি ঔপনিবেশিক সরকারের সামাজিক শিক্ষা অধিদপ্তর প্রস্তাব করেছিল দত্তক নেওয়া কন্যাদের অপব্যবহার ও পাচার রোধ করার জন্য একটি নীতির, বিশেষ করে এই ধরনের শিশুদের সুরক্ষা জোরদার করার জন্য ও এই জাতীয় সমস্যাগুলির বিষয়ে সচেতনতা বাড়াতে প্রচারাভিযান চালু করেছিল। একই সময়ে ১৯১৪ সালে জাপান সরকার কর্তৃক পা বাঁধা সংস্কৃতি (আকৃতি এবং আকার পরিবর্তন করার জন্য অল্প বয়স্ক মেয়েদের পা ভাঙ্গা এবং শক্তভাবে বাঁধা) নির্মূল করা হয়েছিল। ১৯২০-এর দশকে ঔপনিবেশিক সরকার রাজনৈতিক ভিন্নমতের প্রতি তুলনামূলকভাবে সহনশীল ছিল, যার ফলে তাইওয়ানের ইতিহাসে প্রথম স্বায়ত্তশাসিত নারী আন্দোলনের বিকাশ ঘটে।

### ১৯২০-এর দশকে স্বায়ত্তশাসিত নারী আন্দোলন

১৯২০-এর দশক জুড়ে প্রগতিশীল তাইওয়ানের বুদ্ধিজীবী ও শিক্ষার্থীরা তাইওয়ানের সমাজে মহিলাদের বিষয়ে সচেতনতা বাড়ানোর জন্য অসংখ্য নিবন্ধ তৈরি করেছিল। ১৯২১ সালে, জাপানি আত্তীকরণের ভয়ে তাইওয়ানীয় কালচারাল অ্যাসোসিয়েশন তৈরি করা হয়েছিল। স্থানীয় সংসদ গঠনের জন্য এটি ছিল একটি তাইওয়ান পিটিশন আন্দোলন।

তথ্যসূত্র
---------

1. ↑  Chang, Doris T. (২০০৯)। *Women’s Movements in Twentieth-Century Taiwan*। Chicago: University of Illinois Press.। আইএসবিএন 978-0252033957। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তস্সিলি এন আজের
**তস্সিলি এন আজের** (আরবি: طاسيلي ناجر; "নদীর মালভূমি") সাহারা মরুভূমির একটি জাতীয় উদ্যান, যা দক্ষিণ -পূর্ব আলজেরিয়ার একটি বিশাল মালভূমিতে অবস্থিত। বিশ্বের প্রাগৈতিহাসিক গুহা শিল্পের অন্যতম গুরুত্বপূর্ণ স্থান, এবং ৭২, ০০০ কিমি২ (২৮, ০০০ বর্গ মাইল) এর বেশি এলাকা জুড়ে অবস্থিত। ১৯৮২ সালে তাসিলি এন আজার ইউনেস্কোর বিশ্ব ঐতিহ্যের তালিকায় অন্তর্ভুক্ত হয়।

ভূগোল
-----

তস্সিলি এন আজের লিবিয়া, নাইজার এবং মালির সীমানায় দক্ষিণ -পূর্ব আলজেরিয়ার একটি বিশাল মালভূমি, যা ৭২, ০০০ কিমি২ (২৮, ০০০ বর্গ মাইল) এর বেশি এলাকা জুড়ে অবস্থিত। এটি ২১৫৮ মিটার (৭,০৮০ ফুট) উঁচুতে অবস্থিত। এর সর্বোচ্চ বিন্দু হল আদরার আফাও। নিকটতম শহর হল দাজনেট, যা তাসিলি এন আজার থেকে প্রায় ১০ কিমি (৬.২ মাইল) দক্ষিণ-পশ্চিমে অবস্থিত।

প্রত্নতাত্ত্বিক স্থানটিকে একটি জাতীয় উদ্যান হিসেবে মনোনীত করা হয়েছে এবং এটি ইউনেস্কোর বিশ্ব ঐতিহ্যের তালিকায় তাসিলি এন আজার জাতীয় উদ্যান হিসাবে অন্তর্ভুক্ত করা হয়েছিল।

তস্সিলি এন আজের মালভূমি দারুণ ভূতাত্ত্বিক এবং নান্দনিক আগ্রহের। শিলা বনের ভূতাত্ত্বিক গঠনের প্যানোরামা, ক্ষয়প্রাপ্ত বেলেপাথর দ্বারা গঠিত, একটি চন্দ্র ভূদৃশ্যের অনুরূপ এবং শিলা শিল্প শৈলীর একটি নান্দনিক স্থান।

ভূতত্ত্ব
--------

পরিসরটি মূলত বেলেপাথর দিয়ে গঠিত। বেলেপাথর জমা ধাতব অক্সাইডের পাতলা বাইরের স্তর দ্বারা দাগযুক্ত যা পাথরের গঠনকে কালো এবং লাল করে তুলেছে। এলাকায় ভাঙনের ফলে দক্ষিণ পূর্বে প্রায় ৩০০ টি প্রাকৃতিক শিলা খিলান তৈরি হয়েছে, যার সাথে উত্তরে গভীর গিরিখাত এবং স্থায়ী জলাশয় রয়েছে।

তথ্যসূত্র
---------

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* সুডক (ফ্রান্স)
	+ ১

 |
**শ্বশুর-শাশুড়ি** হলো এমন দুজন ব্যক্তি যারা স্বামী-স্ত্রীর একে অপরের পিতামাতা। অনেক সংস্কৃতি এবং আইনি ব্যবস্থা এই সম্পর্কের সাথে যুক্ত ব্যক্তিদের উপর কর্তব্য এবং দায়িত্ব আরোপ করে। একজন ব্যক্তি স্বামী-স্ত্রীর পিতামাতার কাছে জামাই বা পুত্রবধূ, যারা স্বামী-স্ত্রীর ভাইবোন, ভাইবোনের বিপরীতে সেই সব ভগ্নীপতি ও শ্যালকের পিতামাতা। এই পারিবারিক সম্বন্ধ গোষ্ঠীর সদস্যদের একত্রে শ্বশুরবাড়ির আত্নীয় বলা হয়।

শ্বশুর
------

একজন শ্বশুর বীপরিতক্রমে একজন স্বামী বা স্ত্রীর পিতা। দুজন পুরুষ যারা একে অপরের সন্তানের শ্বশুর হতে পারেন। তাদের **সহ-পিতৃ-শ্বশুর** বলা যেতে পারে বা যদি তাদের নাতি-নাতনীর মধ্যে সম্পর্ক হয় তাহলে তাদের **সহ-পিতামহ** বলা যেতে পারে।

শাশুড়ি
-------

**শ্বাশুড়ি** হলো বীপরিতক্রমে একজন স্বামী বা স্ত্রীর মা। দু'জন মহিলা যারা একে অপরের সন্তানের শ্বাশুড়ি হন তাদের **সহ-শ্বাশুড়ি** বা তাদের নাতি-নাতনীদের মধ্যে সম্পর্ক হলে তাদের **সহ-মাতামহ** বলা যেতে পারে।

কৌতুক এবং জনপ্রিয় সংস্কৃতিতে শ্বাশুড়ীকে অসহ্যকর, কৃপণ, অসহনশীল এবং সাধারণত অপ্রীতিকর হিসাবে হিসাবে উপস্থাপন করা হয়। তাদের প্রায়শই স্বামীর শত্রু হিসাবে চিত্রিত করা হয় যিনি শাশুড়ির মেয়ের সাথে বিবাহিত। শাশুড়ির কৌতুকে শাশুড়ির চরিত্রকে অশ্লীল ভাবে আলোকিত করা হয়েছে।

কিছু অস্ট্রেলিয়ান আদিবাসী ভাষাগুলো এড়িয়ে চলা বক্তব্য বোঝাতে "শাশুড়ির ভাষা" ব্যবহার করে। বিশেষত উপ-ভাষাগুলি ব্যবহার করা হয় নিষিদ্ধ আত্মীয়দের বোঝাতে, বিশেষত শাশুড়িকে।

*শ্বশুরবাড়ি* হলো এক ধরনের বাসস্থান। সাধারণত একটি পারিবারিক বাড়ির মধ্যে অতিথির বাসস্থান যা বর্ধিত পরিবারের সদস্যদের জন্য ব্যবহার করা হয়।

ইসলামে শ্বশুর শ্বাশুড়ি
-----------------------

ইসলামে শ্বশুর শাশুড়িই একমাত্র সম্পর্ক, যা সরাসরি রক্ত সম্পর্ক না হয়েও মাহরাম বলে বিবেচিত হয়, অর্থাৎ তাদের সামনে পুত্রবধু ও মেয়ের জামাইদের পর্দা করা বাধ্যতামূলক নয়।

আরও দেখুন
---------

* বিবাহ

তথ্যসূত্র
---------

1. ↑  "in-law"। Merriam-Webster। সংগ্রহের তারিখ ১২ সেপ্টেম্বর ২০১৪।
2. ↑  "father-in-law"। Merriam-Webster। সংগ্রহের তারিখ ১২ সেপ্টেম্বর ২০১৪।
3. ↑  "mother-in-law"। Merriam-Webster। সংগ্রহের তারিখ ১২ সেপ্টেম্বর ২০১৪।

বহিঃসংযোগ
---------

* উইকিঅভিধানে শ্বশুর-শাশুড়ি-এর আভিধানিক সংজ্ঞা পড়ুন।
* ব্রাদার্স গ্রিম মজাদার লোককথার "শাশুড়ি" অডিও রেকর্ডিং
**টেলিবার্তা** একটি বাংলাদেশী ফিক্সড লাইন অপারেটর। এটি বাংলাদেশের একটি বেসরকারি পাবলিক সুইচড টেলিফোন নেটওয়ার্ক (পিএসটিএন) অপারেটর। মে ২০০৮ পর্যন্ত এই অপারেটরের মোট গ্রাহক সংখ্যা ছিল ৫৬,৪২৪।

ইতিহাস
------

টেলিবার্তা যুবক ফোনের আওতায় ব্র্যান্ডকৃত।

নম্বর স্কিম
-----------

টেলিবার্তা তার গ্রাহকদের জন্য নিম্নলিখিত নম্বর স্কিম ব্যবহার করে:

**+৮৮০ ৩৬ ন১ ন২ ন৩ ন৪ ন৫ ন৬ ন৭ ন৮**

যেখানে **৮৮০** হল বাংলাদেশের জন্য আন্তর্জাতিক গ্রাহক ডায়ালিং কোড এবং কেবল বাইরে থেকে ডায়াল করার ক্ষেত্রে এটির প্রয়োজন।

বাংলাদেশ সরকার কর্তৃক বরাদ্দকৃত টেলিবার্তার অ্যাক্সেস কোড হল **০৩৬** । স্থানীয় কলের ক্ষেত্রে +৮৮০ এর পরিবর্তে ০ ব্যবহার করতে হয়, তাই ০৩৬ হল সাধারণ অ্যাক্সেস কোড।

অফার এবং পরিষেবা
----------------

১। পিসিও প্যাকেজ

২। কর্পোরেট প্যাকেজ

৩। এসএমই প্যাকেজ

আরো দেখুন
---------

* বাংলাদেশের যোগাযোগ

তথ্যসূত্র
---------

1. ↑  "Bangladesh Telecommunication Regulatory Commission"। ২০০৮-০৭-০৭ তারিখে মূল থেকে আর্কাইভ করা। সংগ্রহের তারিখ ২০২০-০৪-১৭।
2. ↑  Jubok phone

বহিঃসংযোগ
---------

* টেলিবার্তা লিঃ এর অফিসিয়াল ওয়েবসাইট
**নিউইয়র্ক স্টেট ৩৭৫ (এনওয়াই ৩৭৫)** যুক্তরাষ্ট্রের নিউ ইয়র্কে অবস্থিত, উস্টার কাউন্টির ক্যাটস্কিল পার্ক এলাকা একটি ছোট মহাসড়ক। মাত্র ২.৯২ মাইল দৈর্ঘ্যের রাস্তাটিকে স্থানীয়ভাবে ওয়েষ্ট হার্লি রোড নামে ডাকা হয়। কিংস্টন এবং উডস্টক এর সংযোগকারী প্রধান সড়ক এটি। রাস্তাটি উত্তর- দক্ষিণের ওয়েস্ট হার্লিতে অবস্থিত এনওয়াই ২৮ থেকে শুরু হয়ে, এনওয়াই ২১২ তে গিয়ে শেষ হয়। ১৯০৮ সালে তৈরী লেজিসলেটিভ রুট ৫ এর নাম পরিবর্তন করে, ১৯৩০ সালের নিউ ইয়র্ক সড়কব্যবস্থা পুনরায় নামকরণের সময় এনওয়াই ৩৭৫ করা হয়, যা আজ অবধি বিদ্যমান রয়েছে।

রাস্তার বিবরণ
-------------

এনওয়াই ৩৭৫ এ অবস্থিত এনওয়াই ২৮
রাস্তাটি ওয়েস্ট হার্লিতে অবস্থিত এনওয়াই ২৮ থেকে শুরু হয়। তারপর এনওয়াই ৩৭৫ স্থানীয় কিছু জনবহুল এলাকা, বাড়িঘর, ব্যবসা প্রতিষ্ঠান অতিক্রম করে অগ্রসর হয়। স্থানীয় একটি খেলার মাঠকে অতিক্রম করে পিন স্ট্রিট রাস্তার পার্শ্বে। এরপর রাস্তাটি ওয়েষ্ট হার্লি থেকে ক্যাটস্কিল পার্কএর গ্রামাঞ্চলে প্রবেশ করে। একটুপরে রাস্তাটি মোড় নিয়ে কাউন্টি রুট ৪৩ এর পূর্বপ্রান্তের সাথে মিলিত হয়। হ্যামলেট অব জানায় প্রবেশ করার পূর্বে রাস্তাটি উত্তরের উডস্টক গলফ ক্লাব অতিক্রম করে। অবশেষে রাস্তাটি উডস্টকের এনওয়াই ২১২ তে গিয়ে শেষ হয়। এনওয়াই ৩৭৫ এ অবস্থিত এনওয়াই ২৮।

ইতিহাস
------

উত্তর- দক্ষিণ বরাবর ওয়েস্ট হার্লি থেকে উডস্টক পর্যন্ত একটি সংযোগ সড়ক হিসেবে লেজিসলেটিভ রুট ৫, ১৯০৮ সালে রাস্তাটি তৈরী করা হয়। রুট ৪৫ পূর্ব থেকে পশ্চিমে অগ্রসর হয়। বর্তমান এনওয়াই ২৮ থেকে এবং পশ্চিম থেকে উডস্টক পর্যন্ত বিস্তৃত রুট ৫ কে ১৯৩০ সালের নিউইয়র্ক সড়ক ব্যবস্থা পুনরায় নামকরণের সময় এনওয়াই ৩৭৫ করা হয়, যা আজ অবধি বিদ্যমান রয়েছে।
 ২০১৩ সালে প্রতিষ্ঠানিকভাবে সঙ্গীতকারক মার্ক লেনোভের নাম হিসেবে লেনোভ হার্ম মোমোরিয়াল বুলভার্ড সড়ক নাম দেওয়া হয়।

মূখ্য অংশবিশেষ
--------------

পুরো রাস্তাটিই উস্টার কাউন্টিতে অবস্থিত।

| মাইল | কি.মি. | গন্তব্য |
| --- | --- | --- |
| ০০ | ০০ | এনওয়াই ২৮ |
| ২.৯২ | ৪.৭০ | এনওয়াই ২১২ |

তথ্যসূত্র
---------

1. 1 2  *Road Map of New York* (মানচিত্র)। General Drafting দ্বারা মানচিত্রাঙ্কন। Standard Oil Company of New York। ১৯৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  মাইক্রোসফট; নোকিয়া (জুলাই ১৪, ২০১৫)। "overview map of NY 375" (মানচিত্র)। *বিং মানচিত্র* (ইংরেজি ভাষায়)। মাইক্রোসফট। সংগ্রহের তারিখ জুলাই ১৪, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  State of New York Department of Highways (১৯০৯)। *The Highway Law*। Albany, NY: J. B. Lyon Company। পৃষ্ঠা 55। সংগ্রহের তারিখ জুন ২০, ২০০৯।
4. ↑  New York State Department of Highways (১৯২০)। *Report of the State Commissioner of Highways*। Albany, NY: J. B. Lyon Company। পৃষ্ঠা 507। সংগ্রহের তারিখ জুন ২০, ২০০৯।
5. ↑  "Levon Helm Memorial Boulevard Designated"। *Kingston Daily Freeman*। সেপ্টেম্বর ২৭, ২০১৩। সংগ্রহের তারিখ অক্টোবর ২৮, ২০১৩।

বহিঃসংযোগ
---------


উইকিমিডিয়া কমন্সে **নিউ ইয়র্ক স্টেট রুট ৩৭৫** সংক্রান্ত মিডিয়া রয়েছে।

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/New York State Route 375KML is from Wikidata
* New York State Route 375 at New York Routes •  New York State Highway Termini
**শোয়েব মোহাম্মদ** (উর্দু: شعیب محمد‎‎; জন্ম: ৮ জানুয়ারি, ১৯৬১) করাচি এলাকায় জন্মগ্রহণকারী কোচ, প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট
---------------------

১৯৭৬-৭৭ মৌসুম থেকে ২০০১-০২ মৌসুম পর্যন্ত শোয়েব মোহাম্মদের প্রথম-শ্রেণীর খেলোয়াড়ী জীবন চলমান ছিল।

ছোটখাটো গড়নের অধিকারী ও প্রায়শঃই স্ট্রোকবিহীন অবস্থায় খেলা শোয়েব আহমেদ অনেক সময় অতিমানবীয় শক্তি নিয়ে ব্যাটিংয়ে মনোনিবেশ ঘটাতেন। পিতার ন্যায় তিনিও সচরাচর ব্যাটিং উদ্বোধনে নামতেন। মূলতঃ অফ সাইডেই তিনি শট খেলতে দক্ষতা প্রদর্শন করতেন। এছাড়াও, কভার ড্রাইভগুলো বেশ দৃষ্টিনন্দন ছিল। সামনের পায়ে ভর রেখে খেলতেন তিনি।

কভার অঞ্চলে ফিল্ডিং করতেন। তবে, লেগ সাইডে ডিপ অঞ্চলে কিংবা শর্ট লেগে হেলমেটের পিছনে দণ্ডায়মান থাকতে অধিক স্বাচ্ছন্দ্যবোধ করতেন। মাঝে-মধ্যে অফ স্পিন বোলিং করতেন। মূলতঃ থিতু হয়ে আসা জুটিতে ফাঁটল ধরাতে বোলিং কর্মে অগ্রসর হতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পঁয়তাল্লিশটি টেস্ট ও তেষট্টিটি একদিনের আন্তর্জাতিকে অংশগ্রহণ করেছেন শোয়েব মোহাম্মদ। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

সাতটি সেঞ্চুরি করেছেন তিনি। তন্মধ্যে, পাঁচটিই নিউজিল্যান্ডীয় বোলারদের মোকাবেলান্তে সফলতার সাথে সম্পন্ন করেছেন।

অবসর
----

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। পাকিস্তানের ক্রিকেটের উন্নয়নের সাথে জড়িত রয়েছেন তিনি। কোচিংয়ের সাথে সম্পৃক্ত রয়েছেন ও পাকিস্তান ক্রিকেট বোর্ডের অধীনে যাচাইবাছাই কর্মের সাথে জড়িত তিনি। ২০০৯ সালে আব্দুল কাদির ও সেলিম জাফরের সাথে তিনিও দল নির্বাচকের ভূমিকায় অবতীর্ণ হয়েছিলেন। ১১ ফেব্রুয়ারি, ২০১৪ তারিখে জাতীয় দলে মঈন খানকে কোচের দায়িত্বের পাশাপাশি তাকে ফিল্ডিং কোচ হিসেবে মনোনীত করা হয়।

সাবেক পাকিস্তানি ক্রিকেটার হানিফ মোহাম্মদের সন্তান তিনি। ১৯৯০-এর দশকের মাঝামাঝি সময় পর্যন্ত ডানহাতি ব্যাটসম্যান হিসেবে পাকিস্তানের প্রতিনিধিত্ব করেছেন।

তথ্যসূত্র
---------

1. ↑  "Moin named new Pakistan coach, Sohail removed as selector"। *Cricinfo*। ১১ ফেব্রুয়ারি ২০১৪।

আরও দেখুন
---------

* আজমত রানা
* আরশাদ আইয়ুব
* পাকিস্তানি টেস্ট ক্রিকেটারদের তালিকা
* এশিয়া কাপের পাঁচ-উইকেট প্রাপ্তির তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে শোয়েব মোহাম্মদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শোয়েব মোহাম্মদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
পাকিস্তান দল – ১৯৮৭ ক্রিকেট বিশ্বকাপ সেমি-ফাইনালিস্ট |
| --- |
| 
* ১ ইমরান খান (অঃ)
* ২ আবদুল কাদির
* ৩ ইজাজ আহমেদ
* ৪ জাভেদ মিয়াঁদাদ
* ৫ মনসুর আখতার
* ৬ মনজুর এলাহী
* ৭ মুদাসসর নজর
* ৮ রমিজ রাজা
* ৯ সেলিম জাফর
* ১০ সেলিম মালিক
* ১১ সেলিম ইউসুফ (উইঃ)
* ১২ শোয়েব মোহাম্মদ
* ১৩ তৌসিফ আহমেদ
* ১৪ ওয়াসিম আকরাম

 | পাকিস্তান |
**মিয়া রোজ ফ্রাম্পটন** (জন্ম মার্চ ৪, ১৯৯৬) একজন মার্কিন অভিনেত্রী। তিনি মার্কিন টেলিভিশন চ্যানেল এবিসিতে প্রচারিত কিশোর-কিশোরীদের পারিবারিক হাস্যরস-দৃশ্যকাব্য ভিত্তিক ধারাবাহিক *মেইক এট অর ব্রেক ইট* এ একটি চরিত্র পেইথন কেলার এর বোনের চরিত্র বেকা কেলার হিসেবে অভিনয়ের জন্য, এবং ২০১৫ সালে মার্কিন টেলিভিশন চ্যানেল লাইফটাইম এ প্রচারিত ছোট পর্দার চলচ্চিত্র *এ টিচার্স অবসেশন* এ তার চরিত্র ব্রিটগেট এর জন্য সবার নিকট পরিচিত।

প্রাথমিক জীবন
-------------

ফ্রাম্পটনের জন্ম, মার্কিন যুক্তরাষ্ট্রের টেনেসি রাজ্যের ন্যাশভিল শহরে, রক সঙ্গীতঙ্গ, পিটাল ফ্রাম্পটন এবং টিনা এলফার্স দম্পতির পরিবারে। তার টিফানি ওয়ায়েস্ট নামে একজন সৎ-সহোদর রয়েছে, যে তার মাতার পূর্বের সংসারের সন্তান, এবং জেইদ এবং জুলিয়ান ফ্রাম্পটনের নামে আরো দু-জন সহোদর রয়েছে, যারা তার পিতার পূর্বের সংসারের সন্তানদ্বয়। তার নাম তার বাবার একটি গানের শিরোনাম "মিয়া রোজ" হিসেবে ব্যবহার করা হয়েছে যেটি তার বাবা তাকে উদ্দেশ্য করে রচনা করেছিলেন। []

চলচ্চিত্র সমূহ
--------------

চলচ্চিত্র| সাল | শিরোনাম | ভূমিকা | মন্তব্য |
| --- | --- | --- | --- |
| ২০১০ | *মেড ডগ এন্ড ফ্লাইবয়* | আশলে | সংক্ষিপ্ত চলচ্চিত্র |
| ২০১১ | *দ্যাটস হোয়াট আই এম* | মেরি ক্লেয়ার |  |
| ২০১১ | *ব্রাইডসমেইডস* | অলংকারের দোকানে ১৩ বছরের মেয়েটি |  |
| ২০১৩ | *জি.ডি.এফ* | মিন্ডি |  |
| ২০১৪ | *ট্যামি* | ক্যারেন |  |

ছোট পর্দায়| সাল | শিরোনাম | ভূমিকা | মন্তব্য |
| --- | --- | --- | --- |
| ২০০৯–১০ | *মেইক ইট অর ব্রেক এট* | রেবেকা "বেকা" কেলার | আবর্তক ভূমিকায়; ১০ টি পর্ব |
| ২০১৫ | *এ্য টিচার্স অবসেশন* | ব্রিডগেটি | লাইফটাইম ছোট পর্দার চলচ্চিত্র |

তথ্যসূত্র
---------

বহিঃসংযোগ
---------

* ইন্টারনেট মুভি ডেটাবেজে মিয়া রোজ ফ্রাম্পটন (ইংরেজি)
* প্রাতিষ্ঠানিক ওয়েবসাইট
* 

টেমপ্লেট:পিটার ফ্রাম্পটন
বাসবী নন্দী
**বাসবী নন্দী** (৫ ডিসেম্বর ১৯৩৯ - ২৩ জুলাই ২০১৮) একজন বাঙ্গালি চলচ্চিত্র অভিনেত্রী। বনপলাশীর পদাবলী চলচ্চিত্রে অভিনয়ের জন্য তিনি ১৯৭৪ সালে বেঙ্গল ফিল্ম জার্নালিস্ট’স অ্যাসোসিয়েশন থেকে শ্রেষ্ঠ সহ-অভিনেত্রীর পুরস্কার পুরস্কার পান।

জন্ম
----

বাসবী নন্দীর জন্ম ১৯৩৯ সালে। তার বাবা বি.এল. নন্দী ঢাকায় একজন সুপরিচিত ডাক্তার ছিলেন। নন্দী কলকাতার ইউনাইটেড মিশনারি গার্লস হাই স্কুলের গণ্ডি পেরিয়ে আশুতোষ কলেজ থেকে আইএ পাস করেন।

কর্মজীবন
--------

### সঙ্গীত

ছোটবেলা থেকেই গান ও ধ্রুপদী নৃত্যে তার আগ্রহ ছিল। সতীনাথ মুখোপাধ্যায় আর উৎপলা সেনের কাছে তিনি বাংলা গানের তালিম নেন। তিনি ছিলেন গোবিন্দন কুট্টির ছাত্রী। তিনি আধুনিক বাংলা গান এবং রবীন্দ্র সঙ্গীতের উপর নিজের সঙ্গীত রেকর্ড প্রকাশ করেছিলেন। এছাড়া তিনি কয়েকটি চলচ্চিত্রে প্লেব্যাক গায়িকা হিসেবে গান করেন।

### চলচ্চিত্র

১৯৫৮ সালে ‘যমালয়ে জীবন্ত মানুষ’ চলচ্চিত্রে অভিনয়ের মাধ্যমে তার অভিষেক ঘটে। উত্তম কুমারের নায়িকা হিসেবেও বেশ কিছু চলচ্চিত্রে অভিনয় করেছেন তিনি।

### মঞ্চ নাটক

কলকাতার সব কটি মঞ্চেই অভিনয় করেন বাসবী নন্দী। স্টার থিয়েটারে ‘কারাগার’ (১৯৬২), রঙমহলে ‘সেইম-সাইড’ (১৯৬৮/৬৯), বিজন থিয়েটারে ‘শ্রীমতী ভয়ঙ্করী’ (১৯৮০) তার উল্লেখযোগ্য নাটক।

চলচ্চিত্র
---------

* যমালয়ে জীবন্ত মানুষ (১৯৫৮)
* মৃতের মর্ত্যে আগমন
* অভয়া ও শ্রীকান্ত
* দো দিলোঁ কি দস্তান (হিন্দি)
* বাঘিনী
* নবরাগ
* কায়াহীনের কাহিনী
* বনপলাশীর পদাবলী (১৯৭৩)
* সেই চোখ
* রাতের কুহেলি
* শত্রুপক্ষ
* গজমুক্তা
* আমি সে ও সখা

মৃত্যু
------

তিনি ২৩ জুলাই ২০১৮ সালে হৃদরোগে আক্রান্ত হয়ে মারা যান।

তথ্যসূত্র
---------

1. 1 2  "চলে গেলেন বাসবী নন্দী"। *প্রথম আলো*। সংগ্রহের তারিখ ২৩ জুলাই ২০১৮।

বহিঃসংযোগ
---------

* ইন্টারনেট মুভি ডেটাবেজে বাসবী নন্দী উইকিউপাত্তে এটি সম্পাদনা করুন (ইংরেজি)
**বঙ্গবাজার**, ঢাকার ফুলবাড়িয়ায় অবস্থিত।  মূলত তৈরি পোশাক শিল্পের বাজারের জন্য বিখ্যাত। ১৯৫০ সালের মাঝ পর্ব পর্যন্ত পুরান ঢাকার রেলস্টেশন ছিল ফুলবাড়িয়ায়।  এই স্টেশন ঘিরেই মূলত গড়ে ওঠে এ বাজার। বর্তমানে ঢাকা দক্ষিণ সিটি কর্পোরেশনের মাধ্যমে দেশের অন্যতম তৈরি পোশাকের বাজার পরিচালিত হয়।

অবস্থান
-------

গুলিস্তানের পাশেই ফুলবাড়িয়ায় অবস্থিত বঙ্গবাজার। বঙ্গবাজার মার্কেটটির পূর্বপাশে পুলিশ হেডকোয়ার্টার, দক্ষিণপাশে ফুলবাড়িয়া বাসস্ট্যান্ড, পশ্চিমপাশে সড়ক পেরিয়ে ঢাকা বিশ্ববিদ্যালয় এলাকা।

ইতিহাস
------

ঢাকার প্রধান রেলস্টেশনের গা-ঘেঁষা বঙ্গবাজার। ১৯৬৫ সালে বঙ্গবাজারে হকার ও ছোট দোকানদার সংখ্যা বেশি ছিলো।  পরে সেখান থেকে রেলস্টেশন কমলাপুরে সরিয়ে নেওয়া হয়। পরে  ১৯৭৫ সালে ঢাকা পৌরসভা কর্তৃপক্ষ এখানে থাকা টিনশেড দোকান ভেঙ্গে পাকা বাজার গড়ার সিদ্ধান্ত নেয়। ১৯৮৫ সালে সিটি করপোরেশন জায়গাটির মালিকানা পায় এবং ১৯৮৯ সালে পাকা বিপণিকেন্দ্র নির্মিত হয়। নতুনভাবে তৈরি বাজারটির মোট আয়তন ২১ হাজার ২৫০ বর্গফুট। ১৯৮৫ থেকে ১৯৯০ সালের মধ্যে এটি তৈরি পোশাকের বাজার হিসেবে পরিচিতি লাভ করে। ২১ হাজার ২৫০ বর্গফুট জায়গায় অবস্থিত বঙ্গবাজার তিনটি ভাগে বিভক্ত। এগুলো হচ্ছে বঙ্গ গুলিস্তান, আদর্শ হকার্স মার্কেট এবং মহানগরী।

বিবরণ
-----

বঙ্গবাজারে দেশীয় গার্মেন্টস পোশাক খুচরা এবং প্রাইকারি ক্রয়-বিক্রয়ের জন্য দেশের বিভিন্ন প্রান্ত থেকে লোকসমাগম হয়। বঙ্গবাজারে প্রায় চার হাজার ছোট-বড় দোকান রয়েছে। এসব দোকানে কমদামে জামা, শাড়ি, লুঙ্গি, পাঞ্জাবি, ফতুয়া, পায়জামা, শার্ট-প্যান্ট সালোয়ার-কামিজ, শিশুদের পোশাকসহ বিভিন্ন ধরনের পোশাক কেনাবেচা হয়।

তথ্যসূত্র
---------

1. ↑  "বঙ্গবাজার | কালের কণ্ঠ"। *Kalerkantho*। সংগ্রহের তারিখ ২০২০-১২-১৭।
2. ↑
3. ↑
4. ↑  "বঙ্গবাজার - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-১৯।
**ক্যাপারনিয়াম** নাদাইন লাবাকি পরিচালিত, ২০১৮ সালে নির্মিত লেবানিজ চলচ্চিত্র। চিত্রনাট্যটি লিখেছেন লাবকী, জিহাদ হোজাইলি এবং মিশেল কেসারওয়ানি। সিনেমাটিতে সিরিয়ার শরণার্থী শিশু অভিনেতা জয়ন আল রাফিয়াকে বৈরুতের বস্তিতে বাস করা ১২ বছর বয়সী জয়ন এল হজ চরিত্রে অভিনয় করেছেন।

কাহিনি
------

ক্যাপারনিয়াম নামের লেবানিজ এই সিনেমাটি শুরু হয় জেলখানায় বন্দী ১২ বছর বয়সী বালক জেইনকে দেখানোর মধ্য দিয়ে। ১২ বছর বয়সটা অবশ্য জেলখানার চিকিৎসকদের অনুমান। তার প্রকৃত বয়স বা জন্ম তারিখ কেউ জানে না। কারণ তার বাবা-মা এতই দরিদ্র যে, অর্থের অভাবে তারা তার জন্মের রেজিস্ট্রেশনই করাতে পারেননি। আর তার ভাইবোনের সংখ্যাও এত বেশি যে, তার বাবা-মায়ের পক্ষে কার জন্ম কত সালে, সেটাও মনে রাখা সম্ভব হয়নি।

জেইনকে যখন আদালতে হাজির করা হয়, তখন বিচারকের সাথে তার কথোপকথনের মাধ্যমে জানা যায়, কিছুদিন আগে কোনো এক ব্যক্তিকে ছুরিকাঘাতে হত্যাচেষ্টার অভিযোগে তার পাঁচ বছরের কারাদণ্ড হয়েছে। বিচারক যখন জানতে চান জেইন তার শাস্তির কারণ হিসেবে অবগত আছে কিনা, বিন্দুমাত্র অনুতপ্তের বহিঃপ্রকাশ না ঘটিয়ে দৃঢ় কণ্ঠে সে উত্তর দেয়, এক *'কুত্তার বাচ্চাকে'* হত্যাচেষ্টার কারণে!

তবে এবার জেইন আদালতে হাজির হয়েছে ভিন্ন একটি কারণে। এবার সে নিজেই পাল্টা মামলা দায়ের করতে চায় তার বাবা-মায়ের বিরুদ্ধে। আদালতে তার বাবা-মায়ের উপস্থিতিতেই বৃদ্ধ বিচারক যখন তাকে জিজ্ঞেস করেন কেন সে তার বাবা-মায়ের বিরুদ্ধে মামলা করতে চায়, দৃঢ় কণ্ঠে জেইন উত্তর দেয়, "*আমাকে জন্ম দেওয়ার জন্য!*"

তথ্যসূত্র
---------

1. ↑  Keslassy, Elsa (১০ মে ২০১৮)। "Sony Pictures Classics Nabs Nadine Labaki's Palme d'Or Contender 'Capernaum'"। *Variety*। সংগ্রহের তারিখ ১৭ মে ২০১৮।
2. ↑  "Capernaum (2018)"। British Board of Film Classification। ২৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৯।
3. ↑
ইতালীয় রন্ধনশৈলীতে, **রাগু** ( ইতালীয়: [raˈɡu] ) হল একটি মাংস দিয়ে তৈরি সস যা সাধারণত পাস্তার সাথে পরিবেশন করা হয়। *অ্যাকাডেমিয়া ইতালিয়ানা ডেলা কুসিনা* নামক একটি ইতালীয় গ্যাস্ট্রোনমিক সোসাইটি বেশ কয়েকটি রাগুর রন্ধন শৈলী তাদের তালিকায় নথিভুক্ত করেছে।  রাগুর সাধারণ বৈশিষ্ট্য হল এতে উপাদান হিসাবে মাংসের ব্যবহার। রাগুর সবচেয়ে জনপ্রিয় উদাহরন হল *রাগু আলা বোলোগনিজ* (বলোগনিজ সস, গরুর কিমা দিয়ে তৈরি)। রাগুর অন্যান্য প্রকারগুলি হল *রাগু আলা নাপোলেটানা* (নেপোলিটান রাগু, বিভিন্ন ধরণের শুয়োরের মাংস এবং গরুর মাংস দিয়ে তৈরি যার মধ্যে কখনও কখনও সসেজ মেশানো হতে পারে), *রাগু আলা বারেস* (বারি রাগু, এগুলি স্থানবিশেষে ঘোড়ার মাংস দিয়ে তৈরি), *রাগু আলা ভেনেটা* (ভেনেটো থেকে প্রস্তুত রাগু, এটি ঐতিহ্যগতভাবে হাঁসের মাংসের রাগু, এতে টোমেটো মেশানো হয়না)।

প্রকার
------

ইতালীর উত্তর অঞ্চলে সাধারণত কিমা করা মাংস, কাটা মাংস অথবা গরুর মাংসের কিমা ব্যবহার করে রাগু প্রস্তুত হয়। এই সসের বিশেষত্ব হল এই যে, সসটি প্রস্তুত করার সময় এতে মাংসের সাথে কিছু বিশেষ সবজিও মেশানো হয়। এতে ঐতিহ্যগতভাবে তরল টমেটো যোগ করা হয় তবে টমেটো ছাড়াও এই সস প্রস্তুত করার রীতি আছে এবং এই ভিন্ন প্রকার রাগু সসকে বলা হয় *বিয়ানকো* যার আক্ষরিক অর্থ সাদা রাগু। টমেটো না মেশানোর কারনে এই রাগুর রং সাদা হয়। এই সসে উপাদান হিসাবে বিবিধ মাংস যেমন, গরুর মাংস, মুরগির মাংস, শুয়োরের মাংস, হাঁস অথবা রাজহাঁসের মাংস, ভেড়ার মাংস, মাটন ইত্যাদি ব্যবহার হয়। রাগুতে ঝোল, স্টক (শাকসব্জী অথবা মাছ বা মাংস জলে ফুটিয়ে নেওয়ার পর সেই জলটিতে তাদের নির্যাস মিশ্রিত হয়ে যায়, এবং তাকে বলে স্টক), জল, ওয়াইন, দুধ, ক্রিম বা টমেটোর সংমিশ্রণ থাকে। যদি টমেটো অন্তর্ভুক্ত করা হয় তবে সেগুলির পরিমাণ মাংসের তুলনায় সীমিত থাকে। এই সসের সাথে মাংস যোগ করা হয় বলে কখনো কখনো একে এটি সসের পরিবর্তে মাংসের স্টু হিসাবে বিবেচনা করা হয়।

দক্ষিণ ইতালীয় অঞ্চলে, রাগু প্রায়শই প্রচুর পরিমাণে গরুর মাংস এবং শুয়োরের মাংস এবং কখনও কখনও আঞ্চলিক সসেজ, শাকসবজি এবং টমেটো দিয়ে রান্না করা হয়। রাগুর জনপ্রিয় উদাহরণ হল *রাগু আলা নাপোলেটানা* (নেপোলিটান রাগু) এবং *কার্নে আল রাগু*।

তথ্যসূত্র
---------

1. ↑  "Ragù, a Meat Sauce Done Right"। *The New York Times*। অক্টোবর ৭, ২০১৫। সংগ্রহের তারিখ জানুয়ারি ২৬, ২০১৯।
2. ↑  "Search for Ragù | Accademia Italiana della Cucina" (ইতালীয় ভাষায়)। Accademiaitalianacucina.it। সংগ্রহের তারিখ ২০১৬-১১-২৫। [*স্থায়ীভাবে অকার্যকর সংযোগ*]
3. ↑  Hyams, Jay (২০০৯)। *La Cucina: The Regional Cooking of Italy*। Random House Incorporated। আইএসবিএন 978-0-8478-3147-0।
উপগ্রহ থেকে তোলা আইসল্যান্ডের ছবি; নিচে ডানে সাদা এলাকাটি ভাত্‌নাইয়োকুত্‌ল
ভাত্‌নাইয়োকুত্‌ল (আরও কাছ থেকে তোলা উপগ্রহ চিত্র)
ভাত্‌নাইয়োকুত্‌ল হিমবাহে অবস্থিত গ্রিম্‌সভোত্‌ন আগ্নেয়গিরি
ভাত্‌নাইয়োকুত্‌ল
ইয়োখুলসাওরলৌন-এ যাওয়ার রাস্তা থেকে ভাত্‌নাইয়োকুত্‌ল-এর দৃশ্য
**ভাত্‌নাইয়োকুত্‌ল** (আইসল্যান্ডীয় ভাষায়: Vatnajökull আ-ধ্ব-ব: ˈvahtnaˌjœːkʏtl ̥) দক্ষিণ-পূর্ব আইসল্যান্ডে অবস্থিত একটি বিস্তীর্ণ বরফক্ষেত্র। এটি আইসল্যান্ড ও ইউরোপের বৃহত্তম হিমবাহ। এর আয়তন প্রায় ৮,৪০০ বর্গ কিলোমিটার, যা আইসল্যান্ডের আয়তনের প্রায় ৮%। এখানকার বরফের গড় পুরুত্ব ৪০০ মিটার এবং সর্বোচ্চ পুরুত্ব ১০০০ মিটার। ক্ষেত্রটির পৃষ্ঠ বেশির ভাগ স্থানেই সমুদ্রতল থেকে প্রায় ৫০০০ ফুট উচ্চতায় অবস্থিত। দক্ষিণে ওরায়েফাইয়োকুত্‌ল (Öræfajökull) হিমবাহ এলাকায় এটির উচ্চতা বৃদ্ধি পেয়েছে এবং এখানেই ২,১১০ মিটার উচ্চতাবিশিষ্ট আইসল্যান্ডের সর্বোচ্চ শৃঙ্গ খ্‌ভান্নাটাল্‌শনুখুর (Hvannadalshnúkur) অবস্থিত।

গোটা বরফক্ষেত্র জুড়েই বহু সক্রিয় আগ্নেয়গিরি রয়েছে। এই আগ্নেয়গিরির উত্তাপে বরফ গলে যে পানি হয়, সেগুলি থেকে শত শত নদীর সৃষ্টি হয়েছে। এই নদীগুলির মধ্যে থিয়ৌর্সাও (Thjórsá), স্খিয়ালফান্টাফ্লিয়ৌত (Skjálfandafljót), ফিয়োৎলুম (Fjöllum), ইয়োকুলসাও আও দাই (Jökulsá á Dai) এবং লাগারফ্লিয়ৌত (Lagarfljót) উল্লেখযোগ্য। বরফক্ষেত্র ও সাগরের মাঝখানে একচিলতে ভূমি আছে, কিন্তু বরফগলা পানি, বরফের তলে অবস্থিত উষ্ণ প্রস্রবণের কারণে হিমবাহের বিস্ফোরণ, ইত্যাদি কারণে এই ভূমির উপর দিয়ে বহুদিন যাবৎ কোন রাস্তা নির্মাণ করা যায়নি। শেষ পর্যন্ত ১৯৭০-এর দশকের মাঝে এসে রাস্তাটি নির্মাণ সম্ভব হয় এবং এর ফলে সমগ্র আইসল্যান্ড বেষ্টনকারী মহাসড়ক নির্মাণ সমাপ্ত হয়।

বরফ ক্ষেত্রটির তলদেশে অবস্থিত বৃহত্তম গ্রিম্‌সভোত্‌ন আগ্নেয়গিরিতে কিছুদিন পর পরই অগ্ন্যুৎপাত হয়, যার ফলে এর আশেপাশের বরফ গলে গিয়ে হ্রদের সৃষ্টি হয়। এই হ্রদটি মাঝেমাঝে চারপাশের বরফের প্রাচীর ভেদ করে বেরিয়ে আসে এবং ইয়োখুলখ্‌লাউপ নামের ভয়াবহ বন্যার সৃষ্টি করে। ১৯৩৪ ও ১৯৩৮ সালের অগ্ন্যুৎপাতের সময় ইয়োখুলখ্‌লাউপের নিঃসরণের পরিমাণ প্রতি সেকেন্ডে ৫০,০০০ ঘনমিটার পর্যন্ত পৌঁছেছিল। বিংশ শতাব্দীতে প্রতি ৫ থেকে ১০ বছর অন্তর একটি করে ইয়োখুলখ্‌লাউপ ঘটেছে।

জলবায়ুর পরিবর্তন ও আগ্নেয় কর্মকাণ্ডের ফলে ভাত্‌নাইয়োকুত্‌লের আয়তন সম্প্রতি হ্রাস পাচ্ছে।
**ক্যান্টনমেন্ট হাই স্কুল, যশোর** বাংলাদেশের যশোর জেলার যশোর সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৮২ সালে।

ইতিহাস
------

১৯৮২ সালে যশোরের শিক্ষার মান বৃদ্ধির উদ্দেশ্যে ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৩ সালে হাই স্কুলে রূপান্তর করা হয়। তৎকালীন ক্যান্টনমেন্ট এক্সিকিউটিভ অফিসার জনাব সাইফুল ইসলামের পরিকল্পনা ও ৫৫ পদাতিক ডিভিশন, যশোরের তৎকালীন জিওসি, মেজর জেনারেল কে এম আব্দুল ওয়াহেদের সম্মতিক্রমে এটি প্রতিষ্ঠা লাভ করে।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ১৫টি শাখায় মোট ৭৭৬ জন শিক্ষার্থী পড়াশোনা করে।

* ৬ষ্ঠ শ্রেণি; ১৬১ জন।
* ৭ম শ্রেণি; ১৫১ জন।
* ৮ম শ্রেণি; ১৫৮ জন।
* ৯ম শ্রেণি; ১৫৯ জন।
* ১০ম শ্রেণি; ১৫৬ জন।

ইউনিফর্ম
--------

* ছেলেদের সাদা শার্ট     , কালো প্যান্ট     , সাদা কেডস্      এবং কালো বেল্ট

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১৪২ | ১৪০ | ৯৮.৫৯ |
| ২০২০ | এসএসসি | ১৪১ | ১৪১ | ১০০ |
| ২০২১ | এসএসসি | ১৬৩ | ১৫৯ | ৯৮.১৫ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রিয়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* যশোর সদর উপজেলা
* যশোর জেলা
* যশোর জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, ক্যান্টনমেন্ট হাই স্কুল, যশোর"। *chsjsr.edu.bd*। সংগ্রহের তারিখ ২০২২-১০-১৮।
2. ↑  "শিক্ষার্থী, ক্যান্টনমেন্ট হাই স্কুল, যশোর"। *chsjsr.edu.bd*। সংগ্রহের তারিখ ২০২২-১০-১৮।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১০-১৮।
**জেরার্ড জন শেফার জুনিয়র** (২৬ মার্চ, ১৯৪৬ – ৩ ডিসেম্বর, ১৯৯৫) একজন আমেরিকান হত্যাকারী এবং সন্দেহভাজন সিরিয়াল কিলার, যিনি ১৯৭৩ সালে ফ্লোরিডার মার্টিন কাউন্টিতে শেরিফের ডেপুটি থাকাকালীন হত্যার জন্য কারাবাস করেছিলেন। তিনি দুটি খুনের জন্য দোষী সাব্যস্ত হয়েছিল, কিন্তু অন্য অনেক হত্যায় তার জড়িত থাকার সন্দেহ করা হয়। তিনি প্রায়ই তার দোষী সাব্যস্তের বিরুদ্ধে আপিল করেছিলেন, কিন্তু মৌখিক ও লিখিত উভয়ভাবেই ব্যক্তিগতভাবে ত্রিশেরও বেশি নারী ও মেয়েকে হত্যা করার ব্যাপারে গর্ব করেছিলেন। তাকে ১৯৯৫ সালের ডিসেম্বর মাসে তাকে কারাগার কক্ষে ছুরিকাঘাতে হত্যা করা হয়েছিল।

জীবনের প্রথমার্ধ
----------------

তিনি ক্যাথলিক পিতা জেরার্ড ও মাতা ডরিস মারি শেফারের ঘরে জন্ম নেওয়া তিনটি সন্তানের মধ্যে প্রথম জন ছিলেন। তিনি উইসকনসিনে জন্মগ্রহণ করেছিলেন এবং জর্জিয়ার আটলান্টায় বেড়ে ওঠেন, যেখানে তিনি ১৯৬০ সাল পর্যন্ত মেরিস্ট একাডেমিতে যুক্ত ছিলেন, যখন তার পরিবার ফ্লোরিডার ফোর্ট লডারডেলে চলে আসেন। তিনি তার বাবার সাথে ভালভাবে সম্পর্ক গড়ে তুলতে পারেননি, তিনি বিশ্বাস করতেন যে তার পিতা তার বোনের পক্ষে রয়েছেন। 

তার কিশোর বয়সে, তিনি মহিলাদের অন্তর্বাস নিয়ে আবেশ শুরু করেছিলেন এবং লেই হেইনলাইন নামে প্রতিবেশী একটি মেয়ের প্রতি গোপনে উঁকিঝুঁকি মারা শুরু করেছিলেন। পরবর্তীতে মেয়েটির হত্যার ব্যাপারে তাকে সন্দেহ করা হয়েছিল। তিনি পরে তার যৌবনের পশু হত্যা এবং ক্রস ড্রেসিংয়ের কথা স্বীকার করেছিলেন, যদিও অন্য সময়ে তিনি দাবি করেছিলেন যে ভিয়েতনাম যুদ্ধের সময় 'অনিবার্য সৈন্য সেবা' এড়াতে তিনি ক্রস ড্রেসিং করেছিলেন। 

তিনি ১৯৬৪ সালে সেন্ট থমাস অ্যাকুইনাস হাই স্কুল থেকে স্নাতক হওয়ার পরে  ফ্লোরিডা আটলান্টিক বিশ্ববিদ্যালয়ের কলেজে গিয়েছিলেন, এবং সেই সময় বিবাহ করেছিলেন। তিনি ১৯৬৯ সালে প্ল্যান্টেশন হাই স্কুলে শিক্ষক হয়েছিলেন, কিন্তু অধ্যক্ষের মতে শীঘ্রই "সম্পূর্ণ অনুপযুক্ত আচরণের" জন্য বহিস্কৃত হয়েছিলেন।  যাজকবর্গ থেকে প্রত্যাখ্যাত হওয়ার পর, তিনি পেশা হিসাবে আইন প্রয়োগের দিকে ঝুঁকলেন, ১৯৭১ সালের শেষের দিকে ২৫ বছর বয়সে একজন টহলদার হিসাবে স্নাতক হন।

গ্রেফতার
--------

১৯৭২ সালের সালের ২১ জুলাই তার টহল চলাকালে ন্যান্সি ট্রটার ও পাউলা সু ওয়েলস নামে দুজন কিশোরী মেয়েকে তুলে নিয়ে যান, যারা হিচহাইকিং করছিল। পরের দিন, তিনি তাদের অপহরণ করেন, তাদের একটি প্রত্যন্ত জঙ্গলে নিয়ে যান এবং তাদের গাছের সাথে বেঁধে দেন, যেখানে তিনি তাদের হত্যা করার বা পতিতাবৃত্তিতে বিক্রি করার হুমকি দেন।[]

তথ্যসূত্র
---------

1. ↑  Cole, Catherine; Young, Cynthia (২০১১)। "The Cop Killer"। *True Crime: Florida: The State's Most Notorious Criminal Cases*। Stackpole Books। পৃষ্ঠা 50। আইএসবিএন 978-0-8117-4439-3।
2. ↑  Cole, Catherine; Young, Cynthia (২০১১)। "The Cop Killer"। *True Crime: Florida: The State's Most Notorious Criminal Cases*। Stackpole Books। পৃষ্ঠা 50। আইএসবিএন 978-0-8117-4439-3।
3. ↑  Cole, Catherine; Young, Cynthia (২০১১)। "The Cop Killer"। *True Crime: Florida: The State's Most Notorious Criminal Cases*। Stackpole Books। পৃষ্ঠা 50। আইএসবিএন 978-0-8117-4439-3।
4. ↑  Parker, RJ (২০১৪)। "Protect and Serve: Gerard John Schaefer"। *Serial Killer Groupies*। পৃষ্ঠা 136–37। আইএসবিএন 978-1-5025-4090-4।
**সর্বভারতীয় মজলিসে-ই-ইত্তেহাদুল মুসলেমীন** (অর্থাৎ সর্বভারতীয় মুসলমানের ইত্তেহাদের মজলিস) বা **এমআইএম** ভারতের স্বায়ত্তশাসনের রাজধানী তেলঙ্গানার একটি আঞ্চলিক ভিত্তিক রাজনৈতিক দল। এর প্রধান কার্যালয় আঘাপুর হায়দ্রাবাদ তেলঙ্গানায়।

নীতি
----

‘সর্বভারতীয় মজলিশ এ ইত্তেহাদুল মুসলিমিন’ মুসলমানদের ঐক্যবদ্ধ ও সংহত করার কথা বলে।

প্রাক-ইতিহাস
------------

নিজাম শাসিত হায়দরাবাদে ১৯২৭ সালে মিমের জন্ম। উসমান আলি খান, সপ্তম আসাফ জাহর পরামর্শে নবাব মেহমুদ নওয়াজ খান দলটি গঠন করেন। ১৯৩৮ সালে বাহাদুর ইয়ার জং মিমের সভাপতি নির্বাচিত হলে দলের ধর্মীয়-সাংস্কৃতিক চরিত্র আরও প্রকট হয়। বাহাদুর জঙের মৃত্যুর পরে (১৯৪৪) সভাপতি হন কাসমি রিজভি। এই রিজভির নেতৃত্বাধীন ‘রাজাকার’রাই ছিল ইসলামি আধাসেনা, যারা হায়দরাবাদের ভারতভুক্তির বিরোধিতা করে ভারতীয় সেনার বিরুদ্ধে যুদ্ধে যোগ দেয় ‘ঝটিকা বাহিনী’ হিসেবে। মিম চেয়েছিল, হায়দরাবাদ হবে স্বাধীন ‘দক্ষিণ পাকিস্তান’। ১৯৪৮ সালে মিম নিষিদ্ধ হয়। রিজভি ন’বছর কারাবাসের পরে দেশত্যাগ করে পাকিস্তানে চলে যাওয়ার শর্তে মুক্তি পান। দেশত্যাগের আগে রিজভি মিমের দায়িত্ব তাঁর উকিল আবদুল ওয়াহিদ ওয়াইসির হাতে তুলে দেন।

ইতিহাস
------

আবদুল ওয়াহিদ ওয়াইসি ‘সর্বভারতীয় মজলিশ এ ইত্তেহাদুল মুসলিমিন’ নামে দলের পুনঃপ্রতিষ্ঠা করেন। তার পর থেকে মিমের নেতৃত্ব ওয়াইসি পরিবারের হাতে। আবদুল ওয়াহিদের মৃত্যুর পরে (১৯৭৫) তাঁর পুত্র সুলতান সালাউদ্দিন ওয়াইসি দলের দায়িত্ব নেন। ১৯৮৪ থেকে ২০০৪ সাল পর্যন্ত লাগাতার সাত বার তিনি হায়দরাবাদ কেন্দ্র থেকে নির্বাচিত সাংসদ ছিলেন। তাঁর পর তাঁর বড় ছেলে আসাদুদ্দিন ওয়াইসি দলের সভাপতি হন। ২০০৯ সাল থেকে তিনি হায়দরাবাদ লোকসভা কেন্দ্র থেকে জিতে সংসদে যাচ্ছেন। তার আগে ১৯৯৪ থেকে দু’বার অন্ধ্রপ্রদেশ বিধানসভার সদস্য ছিলেন। বিজেপি সরকার তাঁকে ২০১৪ সালে সংসদ রত্ন সম্মানে ভূষিত করে।

২০১৪ তেলেঙ্গানা বিধানসভা নির্বাচনে **এম আই এম** সাত আসন জিতেছে এবং ভারতের নির্বাচন কমিশন কর্তৃক তেলেঙ্গানার রাজ্য-স্তরীয় দল হিসাবে স্বীকৃতি পেয়েছে।

তথ্যসূত্র
---------

1. ↑  MIM (২০১৪-০১-২০)। "About the Party | All India Majlis-e-Ittehadul Muslimeen"। Aimim.in। ২০১৪-০৬-০৮ তারিখে মূল থেকে আর্কাইভ করা। সংগ্রহের তারিখ ২০১৪-০৫-১৭।
2. ↑  Seem Mustafa, Why the Owaisi Brothers can only Help the BJP ওয়েব্যাক মেশিনে আর্কাইভকৃত ২৪ সেপ্টেম্বর ২০১৭ তারিখে, The Citizen, 6 January 2015
3. ↑  
Bihar election result: Asaduddin Owaisi’s right-wing pitch falls flat in Bihar, The Times of India, 8 November 2015.
4. ↑  "MIM"।
5. ↑  Special Correspondent। "MIM gets State party recognition"। *The Hindu*।
**জার্ভিস রিগনল্ড হ্যাজলিট** (ইংরেজি: Gerry Hazlitt; জন্ম: ৪ সেপ্টেম্বর, ১৮৮৮ -মৃত্যু: ৩০ অক্টোবর, ১৯১৫) নিউ সাউথ ওয়েলসের এনফিল্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ ডানহাতি মিডিয়াম-পেস ও অফ-স্পিন বোলারের ভূমিকায় অবতীর্ণ হয়েছিলেন তিনি। এছাড়াও, নিচেরসারির কার্যকরী ব্যাটসম্যান ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯১২ সময়কালে অস্ট্রেলিয়ার পক্ষে ৯ টেস্টে অংশগ্রহণ করেছেন ‘জেরি’ ডাকনামে পরিচিত **জেরি হ্যাজলিট**।

প্রথম-শ্রেণীর ক্রিকেট
---------------------

১৯০৫-০৬ থেকে ১৯১০-১১ মৌসুম পর্যন্ত ভিক্টোরিয়ার পক্ষে প্রথম-শ্রেণীর ক্রিকেট খেলেন। এরপর তিনি সিডনিতে চলে যান ও পরমাত্মার কিংস স্কুলে শিক্ষকতা পেশায় নিযুক্ত থাকেন। এ সময় সেন্ট্রাল কাম্বারল্যান্ড ডিস্ট্রিক্ট ক্রিকেট ক্লাবে খেলেন। ১৯১১-১২ থেকে ১৯১২-১৩ মৌসুমে নিউ সাউথ ওয়েলসের পক্ষে খেলেন।

খেলোয়াড়ী জীবন
---------------

১৯০৭-০৮ মৌসুমে সিডনিতে অনুষ্ঠিত টেস্টে ইংল্যান্ডের বিপক্ষে তার অভিষেক ঘটে। ঐ টেস্টে তিনি অপরাজিত ৩৪\* রান তুলেন। এ সময় নবম উইকেট জুটিতে টিবি কটারকে সাথে নিয়ে ৫৬ রানের জুটি গড়েন। এরফলে তার দল দুই উইকেটে জয়লাভ করে। ১৯১২ সালে অস্ট্রেলিয়া দলের সদস্যরূপে ইংল্যান্ড সফরে যান তিনি। ওভালে অনুষ্ঠিত সর্বশেষ টেস্টে ইংল্যান্ডের বিপক্ষে দ্বিতীয় ইনিংসে ৭/২৫ পান।

জেরি তার টেস্ট খেলোয়াড়ী জীবনে আকস্মিকভাবে খেলা শেষ করার জন্য পরিচিত ছিলেন। ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতার শেষ খেলাসহ জীবনের শেষ খেলায় চমকপ্রদ ক্রীড়াশৈলী প্রদর্শন করেন। লন্ডনের ওভালে বৃষ্টিবিঘ্নিত খেলায় তার কাটারগুলো বিরাট প্রভাব ফেলে। শেষ ১৭ বলে ১ রান দিয়ে ৫ উইকেট তুলে নেন ও ২১.৪ ওভারে ৭/২৫ নিয়ে নিজস্ব সেরা বোলিং পরিসংখ্যান গড়েন। তাস্বত্ত্বেও ইংল্যান্ড ২৪৪ রানে জয় পেয়ে ত্রি-দেশীয় সিরিজের শিরোপা জয় করে। দক্ষিণ আফ্রিকা ও অস্ট্রেলিয়া এ সিরিজের অপর দল ছিল। প্রথম বিশ্বযুদ্ধ শেষ হবার পরই অস্ট্রেলিয়া খেলায় নামতে সক্ষম হয়। দূর্ভাগ্যজনকভাবে এ সময়েই হ্যাজলিটের দেহাবসান ঘটে।  দূর্বল হৃদয় নিয়ে তিনি জন্মেছিলেন।

৩০ অক্টোবর, ১৯১৫ তারিখে নিউ সাউথ ওয়েলসের পরমাত্মা এলাকায় মাত্র ২৭ বছর বয়সে হৃদযন্ত্রক্রিয়া বন্ধ হয়ে তিনি মারা যান।

তথ্যসূত্র
---------

1. ↑  CricketArchive Player Oracle, Retrieved 12 August, 2017
2. ↑  *The Oxford Companion to Australian Cricket*, Oxford, Melbourne, 1996, p. 237.
3. ↑  "List of Players who have played for New South Wales". www.cricketarchive.com. Retrieved 12 August, 2017
4. ↑  Australia v England, Sydney 1907-08
5. ↑  England v Australia, The Oval 1912
6. ↑  "Ask Steven- Bowler who took five wickets from the last 17 balls he bowled in Test cricket"। *ESPN Cricinfo*। ৯ আগস্ট ২০১৬। সংগ্রহের তারিখ ১১ আগস্ট ২০১৬।

আরও দেখুন
---------

* ডেভিড হুকস
* মুদাসসর নজর
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জেরি হ্যাজলিট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জেরি হ্যাজলিট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অতসি বড়ুয়া** (৪ঠা সেপ্টেম্বর ১৯২১- ২৬শে জুন ২০১৬) বিংশ শতাব্দীর অন্যতম বিশিষ্ট ভারতীয় মহিলা চিত্রশিল্পী। তাঁর কাজ ভারত, নেপাল এবং শ্রীলঙ্কা বাদে কলম্বো, তেহরান, কায়রো, ব্যাংকক এবং টোকিওর মতো জায়গায় প্রদর্শিত হয়েছে। তার চিত্রগুলিতে সাধারণত ধ্রুপদী থিম থাকে যখন তার কৌশলগুলি বাস্তবতার মিশ্রণ দেখায়। বৌদ্ধধর্ম সম্পর্কে অনেক উল্লেখ তাঁর শিল্পে পাওয়া যায়।

প্রাথমিক জীবন এবং শিক্ষা
------------------------

অতসি বড়ুয়া ১৯২১ সালের ৪ঠা সেপ্টেম্বর পশ্চিমবঙ্গে সরোজবাসিনী দেবী এবং অসিত কুমার হালদারের ঘরে জন্মগ্রহণ করেন। তিনি ছিলেন রবীন্দ্রনাথ ঠাকুরের বড়-ভাগ্নী, যিনি প্রকৃতপক্ষে তাঁর নাম রেখেছিলেন। তিনি শান্তিনিকেতনে জন্মগ্রহণ করেছিলেন। তিনি লখনৌর লা মার্টিনিয়ার কলেজে পড়াশোনা করেছেন।

শিল্পে ক্যারিয়ার
-----------------

তিনি তার মায়ের মৃত্যুর ব্যথা কাটিয়ে উঠতে অল্প বয়সে চিত্রাঙ্কন শুরু করেছিলেন। তার বাবা, যিনি নিজেই একজন খ্যাতিমান চিত্রশিল্পী ছিলেন, ক্রমাগত তাকে উৎসাহ ও প্রেরণা জোগাতেন। তিনি নিজেকে বিভিন্ন কৌশলে প্রশিক্ষণ দিয়েছিলেন এবং শীঘ্রই একজন প্রতিভাবান শিল্পী হয়ে উঠেছিলেন। 

ডাঃ আরবিন্দ বড়ুয়ার সাথে বিয়ের পরে, যিনি একজন বৌদ্ধ পণ্ডিত ছিলেন, বৌদ্ধধর্মের সাথে তাঁর শখ্যতা গড়ে উঠেছিল, যার প্রকাশ তাঁর চিত্রকর্মে দেখা যায়। তাঁর চিত্রকর্মগুলি বুদ্ধের জীবন, অজন্তা গুহচিত্রগুলি এবং অন্যান্য অনেকগুলি বিষয় চিত্রিত করেন। 

তিনি কলকাতার চারুকলা একাডেমির একাদশ বার্ষিক প্রদর্শনীতে নগদ পুরস্কার জিতেছিলেন, তারপরে তিনি তাঁর চিত্রগুলি আন্তর্জাতিক মনোযোগ পেতে শুরু করে। তাঁর চিত্রকর্মগুলি কলকাতার একক প্রদর্শনীতেও অনুষ্ঠিত হয়েছিল, যেখানে ওসি গাঙ্গুলি এবং অবনী সি ব্যানার্জির মতো অনেক সমালোচক তাঁর প্রশংসা করেছিলেন। 

তিনি এবং তাঁর স্বামী প্রচুর ভ্রমণ করেছিলেন এবং দক্ষিণ এশিয়ার অনেক সম্মেলনে অংশ নিয়েছিলেন। তিনি বহু পরিচিত ব্যক্তিত্ব এবং পণ্ডিতদের সাথে তাঁর সাক্ষাৎকারের প্রতিকৃতিও তৈরি করেছিলেন এবং তাদের স্বাক্ষরও নিয়েছিলেন। তাদের মধ্যে কয়েকজন হলেন যামিনী রায়, নন্দলাল বোস, বিআর আম্বেদকর, হো চি মিন, ওসি গাঙ্গুলি, নবানী দেব সেন এবং কালিদাস নাগ। 

তাঁর শিল্পকর্মের বেশিরভাগই লাইন অঙ্কন ছিল। ভগবান বুদ্ধের জীবন থেকে অনুপ্রেরণা নিয়ে তিনি ১২টি চিত্রকর্মে তাঁর জীবনকে দীর্ঘায়িত করেছিলেন, মহা বোধি সোসাইটি কর্তৃক এটি করার জন্য অনুরোধ করার পরে তিনি সেগুলি চিত্রগ্রন্থে প্রকাশ করেছিলেন। পার্শ্বনাথে ২৩ তম তীর্থঙ্করে একাধিক চিত্রকর্ম করার জন্য দিগম্বর জৈন মন্দির তাকে কমিশনও দিয়েছিল।

তথ্যসূত্র
---------

1. 1 2  Tiwari, Vinita (১৫ জানুয়ারি ২০১৯)। "Gallery 88 to showcase artwork of father-daughter duo Asit Kumar Haldar and Atasi Barua"। *The Indian Express*। সংগ্রহের তারিখ ৬ এপ্রিল ২০১৯।
2. 1 2 3 4 5 6 7  Das, Shilpi (১৭ মার্চ ২০১৯)। "Rediscovering the art of Atasi Barua"। *The Heritage Lab* (ইংরেজি ভাষায়)। সংগ্রহের তারিখ ১৭ এপ্রিল ২০১৯।